alexandrainst/scandi-wiki huggingface dataset:
Christer Francke

Christer Francke (født 18. juli 1969 i Bærum) er en tidligere norsk tennisspiller, og har siden 1999 vært kommentator i Eurosport. Han har også jobbet for NRK og Canal+/C More. 

Francke jobbet i mange år som tennistrener for noen av Norges beste juniorspillere og var som spiller selv norgesmester (senior) i 1998 (single innendørs). Han var medlem av det norske Davis Cup-laget fra 1991 til 1993.

Utmerkelser 
 Kåret til beste norske tenniskommentator tre år på rad, 2006–2009, gitt av Norges Tennisforbund og Pro Tennis AB.

Referanser

Kilder 
 

Norske tennisspillere
Norske trenere
Ekspertkommentatorer (sport)
Norgesmestere
Fødsler i 1969
Deutsch-Asiatische Bank

Deutsch-Asiatische Bank (, det kinesiske navnet betyr «Den tysk-kinesiske bank») var en tysk handelsbank med hovedsete i Shanghai i Kina. Den hadde filialer i Kina (Tianjin, Qingdao, Hankou, Hongkong, Jinan, Beijing, Guangzhou), Japan (Yokohama, Kōbe), India (Calcutta) og Singapore. 

Banken ble grunnlagt etter initiativ fra det tyske utenriksministerium den 12. februar 1889 med en grunnkapital på 5 millioner Shanghai-tael. Grunnleggelseskonsortiet bestod av tretten stor- og privatbanker: Disconto-Gesellschaft, S. Bleichröder, Deutsche Bank, Berliner Handels-Gesellschaft, Jacob S. H. Schiff, Norddeutsche Bank, Mendelssohn & Co., Robert Warschauer & Co., Darmstädter Bank für Handel und Industrie, M. A. von Rothschild & Söhne, Preußische Seehandlung, Sal. Oppenheim og Bayerische Hypotheken- und Wechselbank. Den skulle på den ene side underlette handelen mellom Tyskland og Østasia, på den annen side investere i den kinesiske jernbanevirksomhet og i dampskip. I 1906 fikk banken konsesjon til å utstede egne pengesedler i Kina. Som følge av de to verdenskriger ble banknettverket knust, og virksomheten bragt til opphør. 

I 1953 gjenopptok banken virksomhet i Hamburg, men ble senere sammenslått i European Asian Bank. Fra 1986 ble navnet Deutsche Bank (Asia), men 1987/88 ble den opptatt med sine 14 avdelinger i Deutsche Bank.

Litteratur 
 Maximilian Müller-Jabusch: Fünfzig Jahre Deutsch-Asiatische Bank 1890 - 1939, Berlin 1940.
 Liu Jing: Wahrnehmung des Fremden, Dissertation, Freiburg 2001, S. 29 ff.. (PDF-Datei; 2,00 MB)
 Schaefer, Karl Christian: Deutsche Portfolioinvestitionen im Ausland 1870-1914. Banken, Kapitalmärkte und Wertpapierhandel im Zeitalter des Imperialismus. Lit-Verlag, Münster 1995

Eksterne lenker 
 Bankgeschichte der Deutschen Bank.
 Deutsches Kolonial-Lexikon (1920), Band 1, S. 299.
  Michael Kunzel, Deutsche Dollars für Tsingtau.

Tyske banker
Shanghai
Selskaper etablert i 1889
Selskaper opphørt i 1988
1889 i Tyskland
1988 i Tyskland
Kjersti Tommelstad

Kjersti Tommelstad (født 2. august 1970) er en norsk sosiolog og politiker (SV).

Hun ble første gang valgt inn i Namsos kommunestyre i 1999. Hun har vært Namsos' varaordfører i periodene 2003–2007, 2011–2015 og på nytt fra 2019. Hun var også medlem av Nord-Trøndelag fylkesting 2007–2008 og 2011–2015.

Tommelstad er cand.polit. i sosiologi fra Universitetet i Oslo med praktisk-pedagogisk utdanning fra NTNU. Hun har vært lektor i den videregående skolen, stipendiat og høgskolelektor i Namsos.

Referanser 

SV-politikere i Nord-Trøndelag
Lokalpolitikere i Namsos
Norske sosiologer
Personer fra Askim kommune
Fødsler i 1970
A. J. Cronin

Archibald Joseph Cronin (født 19. juli 1896 i Cardross, Dunbartonshire (i nåværende Argyll and Bute), død 6. januar 1981 i Montreux, Sveits) var en britisk (skotsk) forfatter og lege.

Cronin var utdannet til lege, men ble skadet i 1930. Han bestemte seg da for å satse på å skrive romaner. Debutromanen Hattmakarens borg fra 1931, og også de fleste av hans seinere bøker, ble en suksess. På slutten av sitt liv bodde Cronin og hans familie i Sveits.

Mange av Cronins bøker utspiller seg i gruvemiljø, noe som har forbindelse med at han som ung praktiserte i gruvedistrikt i Wales og dermed lærte dette miljøet godt å kjenne. Etter den store suksessen med debutromanen Hattemakerens borg solgte romanene hans i mangemillionopplag verden over, og han fikk hederstittelen «verdens mest leste forfatter».

Eksempel på andre kjente bøker er Citadellet, Korsfarerens grav, Three Loves, The Judas Tree og Himmerikets nøkler.

Bibliografi

Referanser

Eksterne lenker 
 A.J. Cronin hos Norbok
 Tekst fra Cronins selvbiografi, Adventures in Two Worlds hos questia.com (engelsk)
 Delvis liste over Cronins noveller hos The FictionMags Index hos philsp.com (engelsk)
 Artikkel om Cronin og NHS hos 60yearsofnhsscotland.co.uk (engelsk)
 "A. J. Cronin Goes to Hollywood" hos huffingtonpost.com
 

Skotske forfattere
Engelskspråklige forfattere
Personer fra Argyll and Bute
Fødsler i 1896
Dødsfall i 1981
Frank Schwindel presenterer URO

Frank Schwindel presenterer URO er en musikk-EP med Uro, utgitt i 2002.

Sporliste

 «Intro»
 «11. september»
 «Oslo tilstand»
 «Dårlig kopi»
 «Jeg brenner»

EP-plater fra 2002
Uro-album
Thamer al-Mohannadi

Thamer al-Mohannadi (født 9. august 1988) er en qatarsk skøyteløper som deltar i nasjonale og internasjonale konkurranser i hurtigløp på skøyter for Qatar. Han var flaggbærer for Qatar ved åpningsseremonien under Asiatiske vinterleker 2011.

Nasjonsrekorder

Internasjonale mesterskap 
Asiatiske vinterleker (deltatt 1 gang) 
 Astana 2011 på 500 m.
 beste resultat 11.-plass på 500m i Astana 2011.

Referanser

Eksterne lenker 
 
  Profil på SpeedSkatingResults.com 
Artikler i forbindelse med deltagelse i Asiatiske vinterleker 2011.
  Qatari skaters shine at Asian Winter Games på www.thepeninsulaqatar.com
  Qatari skaters make debut in Winter Games på www.dohapress.com

Qatarske skøyteløpere
Artikler i skøytesportprosjektet
Fødsler i 1988
The Acid Queen

«The Acid Queen» er en sang skrevet av Pete Townshend. Den er den niende sangen på The Who's rockeopera Tommy og er også inkludert i filmen Tommy fra 1975 der Tina Turner spiller rollen som The Acid Queen.

Sangen forteller om Tommys foreldres forsøk på å kurere ham. De etterlater ham med en sigøyner, en selverklært «Acid Queen». Hun mater Tommy med ulike hallusinogene stoffer. I sangen bruker Pete Townshend Tommys blindhet til å representere vår «... blindhet for virkeligheten». The Acid Queen symboliserer den tankeløse nytelsessyken og deretter forsøkene på å bruke hallusinogener for å kurere hans lidelser døvhet, stumhet og blindhet. Sangen er ofte gruppert sammen med albumets neste spor, «Underture», en lang instrumental som omhandler Tommys hallusinasjoner og hans erfaring med syre.

Coverversjoner
Tina Turner spilte inn sangen på nytt og ga den ut på albumet Acid Queen i 1975. Sangen ble også gitt ut på singel senere samme år.

Flere andre har også fremført sangen; Merry Clayton, Patti LaBelle og Bette Midler.

Referanser

The Who-sanger
Tina Turner-sanger
Tina Turner-singler
Sanger fra 1969
Singler fra 1975
Sanger skrevet av Pete Townshend
Derek Redmond

Derek Anthony Redmond (født 3. september 1965 i Bletchley, Buckinghamshire) er en tidligere britisk friidrettsutøver. I løpet av sin karriere hadde han den britiske rekorden for 400 meter, og vant gullmedaljer i 4×400 m stafett i Verdensmesterskapet i friidrett, EM i friidrett og Samveldelekene.

Karrieren hans var imidlertid preget av mange skader. Ved OL i 1992 rev han sine hamstrings i semifinalen i 400 meter, men fortsatte løpet, haltende. Med hjelp av faren hans fullførte han løpet, til stående applaus fra publikum.

Referanser

Eksterne lenker 
 
 
 

Britiske friidrettsutøvere
Britiske sprintere
Verdensmestere i friidrett for Storbritannia
VM-sølvmedaljevinnere i friidrett for Storbritannia
Europamestere i friidrett for Storbritannia
Deltakere for Storbritannia under VM i friidrett 1987
Deltakere for Storbritannia under EM i friidrett 1986
Friidrettsutøvere under Sommer-OL 1992
Deltakere for Storbritannia under Sommer-OL 1992
Wing Orienteringsklubb

Wing Orienteringsklubb (stiftet 24. august 1924 som Sportsklubben Wing) er en norsk orienteringsklubb med tilhold i Trondheim. Klubben startet ikke med orientering før i 1938. I dag er orientering den eneste idretten klubben bedriver. Klubben var medarrangør av Orienteringsverdensmesterskapet i 2010 som ble arrangert i Trondheim i perioden 8.–15. august.

Kjente løpere 
 Øystein Kvaal Østerbø

Kjente tidligere løpere 
 Elise Egseth
 Sara Lüscher
Ola Tellesbø

Eksterne lenker 
 

Orienteringsklubber i Norge
Idrettslag i Trondheim
Idrettslag etablert i 1924
Idrettslag etablert i 1993
Sport i Norge i 1924
Sport i Norge i 1993
Abdulla al-Sulaiti

Abdulla al-Sulaiti (født 29. august 1994) er en qatarsk skøyteløper som deltar i nasjonale og internasjonale konkurranser i hurtigløp på skøyter for Qatar. Han deltok under Asiatiske vinterleker 2011.

Nasjonsrekorder

Internasjonale mesterskap 
Asiatiske vinterleker (deltatt 1 gang) 
 Astana 2011 på  m.
 beste resultat 11.-plass på 1 500m i Astana 2011.

Referanser

Eksterne lenker 
 
  Profil på SpeedSkatingResults.com 
Artikler i forbindelse med deltagelse i Asiatiske vinterleker 2011.
  Qatari skaters shine at Asian Winter Games på www.thepeninsulaqatar.com
  Qatari skaters make debut in Winter Games på www.dohapress.com

Qatarske skøyteløpere
Artikler i skøytesportprosjektet
Fødsler i 1994
Ama Ata Aidoo

Ama Ata Aidoo (født 18. februar 1942 i Saltpoint i Gullkysten som senere ble Ghana) er en ghanesisk forfatter. Hun har undervist ved universiteter i USA og Afrika, og var en kort tid undervisningsminister i Ghana. Hun gikk i frivillig eksil 1983 og bosatte seg i Zimbabwe.

Liv og virke

Bakgrunn 
Aidoo var født som datter av en fanti-høvding fra Abeadzi Kyiakor. Hun gikk på Wesley High School i Cape Coast og studerte deretter ved Legon, landets universitet, der hun studerte anglistikk fra 1961 til 1964. Ved universitetet var hun aktivt medlem av teatergruppen og deltok på fordfatter-workshop.

Mellom 1964 og 1967 underviste Aidoo selv ved Legon.

Forfatterskap 
Aidoo har gitt ut noveller, blant annet No Sweetness Here (1970), lyrikk, blant annet Someone Talking to Sometime (1985) og An Angry Letter in January and Other Poems (1992), og romaner, blant annet Our Sister Killjoy (1977), der hun viser sin evne til å kombinere lyriske og episke drag. Dessuten er hun en betydelig dramatiker. De mest kjente skuespillene er The Dilemma of a Ghost (1965) og Anowa (1970), som er oppført en rekke steder både i Afrika og på andre kontinenter. Aidoo har også skrevet for barn, for eksempel The Eagle and the Chicken (1986).

Aidoo har i flere sammenhenger framhevet betydningen av kvinnelige erfaringer for kultur og utvikling i Afrika. I 1991 kom romanen Changes - A Love Story (på norsk som Forandringer : en kjærlighetshistorie, 1993), der hun tar opp emner som sjalusi og voldtekt innen ekteskapet og gir en overbevisende skildring av forskjellen mellom kvinnelige og mannlige perspektiv på kulturkonfliktene. Aidoo har både i sitt litterære og politiske virke framstått som en sterk talskvinne for sosial rettferdighet og kvinnenes rettigheter i det afrikanske samfunnet. Dette kommer blant annet til uttrykk i novellesamlingen The Girl Who Can and Other Stories (1999). Hun var også redaktør for antologien African Love Stories (2006) (på svensk Kärlek x 21 – Afrikanska noveller (2010)), der 21 kvinnelige afrikanske forfattere er representert.

Aidoo som politiker 
Fra 1982 til 1983 var hun undervisningsminister i Jerry Rawlings' regjering. Hun gjorde sitt beste for å gjøre skolegang tilgjengelig for alle ghanesere, men måtte tidlig innse at hun ikke klarte å oppnå dette mål. Allerede etter 18 måneder nedla hun sitt embede.

Bibliografi (utvalg)

Priser og utmerkelser 
 Commonwealth Writers' Prize – Afrika, 1992

Referanser

Kilder

Eksterne lenker 
 Ama Ata Aidoo hos Norbok
 
 full-text, searchable works fra Black Drama database
 AIDOO, Ama Ata International Who's Who. lest 1. september 2006.
 Ama Ata Aidoo – Her Story hos BBC World Service

Ghanesere
Afrikanske forfattere
Dramatikere
Novellister
Engelskspråklige forfattere
Personer fra Central Region
Fødsler i 1942
Mohammed Ahmed al-Obaidly

Mohammed Ahmed al-Obaidly (født 11. januar 1993) er en qatarsk skøyteløper som deltar i nasjonale og internasjonale konkurranser i hurtigløp på skøyter for Qatar. Han deltok under Asiatiske vinterleker 2011.

Nasjonsrekorder 
Liste over Mohammed Ahmed al-Obaidly nasjonale juniorrekorder.

Internasjonale mesterskap 
Asiatiske vinterleker (deltatt 1 gang) 
 Astana 2011 på 500 m.
 beste resultat uplassert etter ingen start på andre distanse på 500m i Astana 2011.

Referanser

Eksterne lenker 
 
  Profil på SpeedSkatingResults.com 
Artikler i forbindelse med deltagelse i Asiatiske vinterleker 2011.
  Qatari skaters shine at Asian Winter Games på www.thepeninsulaqatar.com
  Qatari skaters make debut in Winter Games på www.dohapress.com

Qatarske skøyteløpere
Artikler i skøytesportprosjektet
Fødsler i 1993
Bru over Hjuksa

Bru over Hjuksa, også kalt Hjuksa bru, er en jernbanebru over Hjukseelva ved Hjuksevelta i Notodden kommune i Vestfold og Telemark. Brua stod ferdig i 1916. Den er 164 meter lang og ligger mellom Trykkerud og Tveitan på Tinnosbanens, tidligere Bratsbergbanens strekning mellom Hjuksebø og Notodden. Brua ruver 65 meter over det laveste punktet under den og er dermed Norges høyeste jernbanebru.

Referanser

Eksterne lenker 
 
 Bru over Hjuksa (bilder) – Jernbane.net
 

Broer i Vestfold og Telemark
Jernbanebroer i Norge
Jernbanestrekninger i Vestfold og Telemark
Bratsbergbanen
Kulturminner i Notodden
Tekniske og industrielle kulturminner i Norge
Latifa Baka

Latifa Baka (født 1964), er en marokkansk forfatter av romaner og noveller.

Roman:
 "De Depuis ce temps-là", Ministère de la culture, Rabat, 2005.

Noveller:
 I "Mediterraneans": Voices from Morocco" (en publikasjon som kommer hvert kvartal, vinter 1999), den 11. utgaven av det tospråklige magasinet som viser opp de mest interessante nye tekstene som skrives i Marokko på både engelsk og fransk (med noveller, dikt og essays opprinnelig skrevet på fransk, standard arabisk og marokkansk arabisk) ble Latifa Baka presentert med en intenst personlig novelle.
 I "Zapatos sin tacón", en antologi med kvinnelige arabiske forfattere, redigert av Ami Elad-Bouskila, med historier av Hanan Al-Shaikh og Liana Badr, bidro Latifa Baka med fortellingen som antologien har fått sitt navn etter. Hun sies å ha en bitende stil, men gir allikevel et uttrykk som trofast representerer antologien som helhet og dets budskap. Bakas levende historie - handler om en gruppe kvinnelige pasienter som rømmer fra sine sykesenger ved å hoppe ut gjennom et vindu (under ledelse av «Pasient nr. 36, en anarkist»), for å kunne delta på en kveld med popsanger.

Referanser 

 Livres hebdo, red. Editions professionnelles du livre, no.340-343 1999, s. 54

Eksterne lenker 
 Centro Cultural al-Andalus  (lest 15. februar 2009)
 Literatura Marroqui  (lest 15. feb 2009)

Marokkanske forfattere
Franskspråklige forfattere
Novellister
Fødsler i 1964
Johannes Akkerhaugen

Johannes Akkerhaugen (født 11. august 1939) er en norsk bueskytter. Han startet Akkerhaugen Bueskytterklubb som 17-åring, og har senere vunnet ni norske mesterskap i bueskyting. Han har satt en verdensrekord, to nordiske og mer enn 30 norske rekorder. Har deltok i Sommer-OL 1972 i München og har også deltatt i VM og EM. Akkerhaugen har mottatt kongepokalen to ganger.

Han ble tildelt Norges Bueskytterforbunds hederstegn i 2015 for  "Særlig fortjenestefull innsats for bueskytingen."

Han startet Akkerhaugen Båtforening i 1978 og internettportalen www.akkerhaugen.no i 2000.

Johannes Akkerhaugen er utdannet bedriftsøkonom BI og har bl.a. vært eksportsjef i Norsk Hydro/Norsk Inova.

Medaljer i norske mesterskap

Bibliografi 
 Ego-koden – egoismen i samfunnsøkonomiens tjeneste , 2008

Referanser

Eksterne lenker 
 
 

Norske bueskyttere
Deltakere for Norge under Sommer-OL 1972
Bueskyttere under Sommer-OL 1972
Kongepokalvinnere i bueskyting
George W. Bush-senteret

George W. Bush Presidential Center (George W. Bush-senteret) er et anlegg med et museum og et presidentbibliotek tilegnet USAs 43. president George W. Bush. Presidentbiblioteket administreres av Office of Presidential Libraries som hører til National Archives and Records Administration, sammen med tolv andre slike bibliotek. Senteret ligger på området til Southern Methodist-universitetet i Dallas. Biblioteket ble innviet 25. april 2013 med president Barack Obama og alle gjenlevende tidligere presidenter til stede. Publikumsåpent fra 1. mai 2013.

Eksterne lenker 
 

George W. Bush
Bush, George W
Dallas
Jan Ove Tryggestad

Jan Ove Tryggestad (født 20. juni 1961) er norsk lokalpolitiker for Senterpartiet. Fra 2011 er han ordfører i Stranda kommune. Han ble gjenvalgt som ordfører i 2015 for perioden 2015-2019. Før dette hadde han sittet i kommunestyret sia 1995.

Tryggestad er bonde og har hatt sentrale tillitsverv i Tine.

Referanser

Eksterne lenker 
 
 

 
 

Sp-ordførere i Møre og Romsdal
Personer tilknyttet TINE
Ordførere i Stranda
MINUSMA

Mission multidimensionnelle intégrée des Nations Unies pour la stabilisation au Mali, MINUSMA, er en fredsbevarende FN-styrke opprettet 25. april 2013 ved FNs sikkerhetsråds resolusjon 2100. Den ble operativ 1. juli 2013.

Bakgrunn 
Opprettelsen av styrken skjedde på bakgrunn av krigen i Nord-Mali, som begynte i januar 2012 med et tuaregopprør. MINUSMA har fått i oppdrag i å hjelpe myndighetene i Mali i å gjenopprette kontroll over landet, støtte nasjonal dialog og avholdelse av frie valg. Den skal beskytte sivile, fremme menneskerettigheter, støtte humanitær bistand og bevaring av kulturminner (Mali har truede verdensarvsteder), samt støtte nasjonal og internasjonal rett. 

De vestafrikanske staters økonomiske fellesskap (ECOWAS) satte inn militærstyrken MISMA i Mali i januar 2013. MINUSMA tok over for AFISMA 1. juli 2013. De vestafrikanske soldatene ble innlemmet i MINUSMA. FN-styrken tok opp i seg FN-kontoret i Mali (United Nations Office in Mali, UNOM).

Styrke 
Sikkerhetsrådet godkjente en styrke på  soldater og politifolk for MINUSMA. Per 9. mai 2020 hadde MINUSMA  soldater og  politifolk. I tillegg kom 3384 sivile. FNs fredskorps bidro med 192 personer.

Nederlenderen Bert Koenders ble oppnevnt som politisk leder for styrken i egenskap av spesialrepresentant for FNs generalsekretær. Han ble i desember 2014 etterfulgt av Mongi Hamdi fra Tunisia. I desember 2015 ble Mahamat Saleh Annadif fra Tsjad utnevnt.

Militær befalhavende var først generalmajor Jean Bosco Kazura fra Rwanda. Generalmajor Michael Lollesgaard fra Danmark overtok som styrkesjef i mars 2015. Etter at hans periode utløp 31. desember 2016, ble generalmajor Jean-Paul Deconinck fra Belgia styrkesjef.

Den norske regjeringen vurderte norsk deltakelse i MINUSMA, og meldte 3. juni 2013 at Norge ville bidra med «inntil fem stabsoffiserer og en informasjons- og analyseenhet på inntil 15 personer til operasjonshovedkvarteret». I tillegg kom inntil fem norske politifolk. I juni 2014 bestemte regjeringen å forlenge bidraget av omkring 20 stabsoffiserer og analytikere med ett år. Regjeringen bestemte i september 2015 å delta i styrken med ett C130J transportfly i ti måneder fra 1. januar 2016.

Referanser

Eksterne lenker 
 

FN-sanksjonerte militære operasjoner og styrker
Mali
Etableringer i 2013
Ellen Sejersted Bødtker

Ellen Sejerstedt Bødtker (født 1962) er en norsk soloharpist.

Utdanning
Hun er utdannet ved Norges musikkhøyskole i Oslo 1984–88, ved Universität für Musik und darstellende Kunst Wien 1989–90 og ved Indiana University i  Richmond 1990–92.

Virke
Hun ble kjent gjennom flere TV-sendte konserter med Sølvguttene på Norsk rikskringkasting.  I 1988 bidro hun på panfløytealbumet til Roar Engelberg.  Hennes første soloplate var French Harp utgitt på Naxos i 2001.

Hun har vært solist for Oslo Sinfonietta og har ellers spilt med Oslo filharmoniske orkester og andre nasjonale og internasjonale orkestre og artister.

Med  Sølvguttene utkom i 2012 verket PACEM med musikk av Bjørn Kruse og tekster av Lars Saabye Christensen. Forestillingen Hjerteblod om Edvard Munch kom i 2013.  I 2015 utga hun et album med sin egenkomponerte musikk til tekster av Jan Erik Vold med tittelen Det er til havet vi skal, som var med Arve Henriksen på trompet og Eirik Raude på perkusjon. Fremførelse som bestillingsverk ved den femtende Skåtøy vise- og poesifestival utenfor Kragerø. 


Egne utgivelser 
 French Harp, Naxos 2001
 Villveng, 2003.  Egne komposisjoner.  Med Lars Lillo-Stenberg og Arve Henriksen på trompet
 SONaR, 2L, 2009. Musikk  av komponisten Magnar Åm med Berit Norbakken Solset på sang
 Det er til havet vi skal. Egne komposisjoner med tekster av Jan Erik Vold og trompetspill av Arve Henriksen.
 Sommeren der ute, Losen Records, 2015.  Egne komposisjoner  med Jan Erik Vold, Arve Henriksen og Eirik Raude

Se også 
Sejersted
Bødtker

Referanser

Eksterne lenker 
 harpe.no, kommersiell artistside for harpisten Ellen Bødtker
 hjerteblod.no, kommersiell artistside om oppsetningen «Hjerteblod»

Norske harpister
Personer fra Oslo
Norske komponister
Joan Maragall

Joan Maragall i Gorina (katalansk uttale:ʒuˈam məɾəˈɣaʎ) (født 10. oktober 1860 i Barcelona, død 20. desember 1911 samme sted) var en spansk, katalansk lyriker, journalist og oversetter; og det fremste medlemmet av modernisme-bevegelsen innen litteraturen. Manuskriptene hans er bevart i Joan Maragall-arkivet i Barcelona.

Liv 
Maragalls overklassefamilie hadde sitt virke innenfor den blomstrende tekstilindustrien i Barcelona, og etter å ha fullført skolen, påtok Joan Maragall seg farens jobb. Men siden han aldri hadde likt familiens virksomhet, besluttet han å studere juss ved universitet, men han fullførte aldri studiene. Han giftet seg med Clara Noble, som han fikk 13 barn sammen med. I 1904 vant han alle tre prisene som ble utdelt av Jocs Florals i Barcelona, og ble utropt til Mestre en Gai Saber. Hans private hjem i Sant Gervasi ble kjøpt av Biblioteca de Catalunya og er mulig å besøke.

Barnebarnet hans, Pasqual Maragall, skulle seinere bli borgermester av Barcelona og etter hvert Catalonias president.

Verk 
Maragalls poesi var basert på livet og naturen. Han var sterkt influert av tyske forfattere som Nietzsche, Novalis og Goethe, som han alle sammen oversatte til katalansk. Hans poesi gikk gjennom perioder med dekadentisme og vitalisme. Han er mest kjent for sin 'teorien om det levende ord', eller teoria de la paraula viva, som forfektet Nietzschean vitalisme og spontanitet eller til og med ufullkommen skriving over kald og gjennomtenkt poesi.

I tillegg til å skrive dikt, kultiverte han journalismen i de viktigste avantgardemagasinene på den tiden: L'Avenç, Catalònia og Luz, hvor han ble en hovedfigur for katalansk modernisme.

Dikt 
 Poesies (1895)
 Visions i Cants (1900)
 Les Disperses (1904)
 Enllà (1906)
 Seqüències (1911)
 med diktet La fageda d'en Jordà

Digitaliserte verk 
Digitaliserte verk finnes i portalen El món de Joan Maragall: Col·lecció visual de la vida i l'obra de l'autor eller direkte fra Memòria Digital de Catalunya

Se også 
 Modernisme
 Katalansk litteratur
 Joan Maragall arkiv

Referanser

Eksterne lenker 
 Maragall arkiv i Katalonias nasjonalbibliotek
 [http://www.bnc.cat/digital/jmaragall/ Digitaliserte verk av Joan Maragall i Katalonias nasjonalbibliotek
 Year Joan Maragall 2010-2011
 Joan Maragall in LletrA, Catalan Literature Online (Open University of Catalonia) (engelsk)  
 Biografi og verk av Maragall (spansk)
 Vídeo Joan Maragall (katalansk)
 Joan Maragall vist per Jordi Maragall i Noble (spansk)

Katalanskspråklige forfattere
Spanske forfattere
Lyrikere
Renaixença
Personer fra Barcelona
Fødsler i 1860
Dødsfall i 1911